ಆರ್. ಇಂದಿರಾ

ರಾಮರಾವ್ ಇಂದಿರಾ (ಜನನ ೨೨ ಏಪ್ರಿಲ್ ೧೯೫೨ ಮೈಸೂರು, ಕರ್ನಾಟಕ) ಮೈಸೂರಿನಲ್ಲಿ ವಾಸಿಸುವ ಭಾರತೀಯ ಸಮಾಜಶಾಸ್ತ್ರಜ್ಞೆ. ೪೨ ವರ್ಷಗಳ ವಿಶ್ವವಿದ್ಯಾನಿಲಯ ವೃತ್ತಿಜೀವನದಲ್ಲಿ, ಅವರು ಸಮಾಜಶಾಸ್ತ್ರ ವಿಭಾಗದ ಅಧ್ಯಕ್ಷರು, ಅಂತರಾಷ್ಟ್ರೀಯ ಕೇಂದ್ರದ ನಿರ್ದೇಶಕರು ಮತ್ತು ಮೈಸೂರು ವಿಶ್ವವಿದ್ಯಾನಿಲಯದಲ್ಲಿ ಮಹಿಳಾ ಅಧ್ಯಯನ ಕೇಂದ್ರದ ಗೌರವ ನಿರ್ದೇಶಕರು ಮುಂತಾದ ಹುದ್ದೆಗಳನ್ನು ಅಲಂಕರಿಸಿದ್ದಾರೆ. 

 ಶೈಕ್ಷಣಿಕ ಮತ್ತು ವೃತ್ತಿಪರ ಜೀವನ 
ಇಂದಿರಾ ಅವರು ತಮ್ಮ ಶಾಲಾ ಮತ್ತು ಕಾಲೇಜು ಶಿಕ್ಷಣವನ್ನು ಮೈಸೂರಿನಲ್ಲಿ ಪಡೆದರು ಮತ್ತು ೧೯೭೨ ರಲ್ಲಿ ಸಮಾಜಶಾಸ್ತ್ರ ವಿಭಾಗದಲ್ಲಿ ಮೈಸೂರು ವಿಶ್ವವಿದ್ಯಾನಿಲಯಕ್ಕೆ ಅಧ್ಯಾಪಕರಾಗಿ ಸೇರಿದರು ಮತ್ತು ೨೦೧೪ ರಿಂದ ನಿವೃತ್ತರಾಗುವವರೆಗೂ ಈ ವಿಭಾಗದಲ್ಲಿ ಬೋಧನೆ ಮತ್ತು ಸಂಶೋಧನೆಯಲ್ಲಿ ತೊಡಗಿದ್ದರು. ಅವರು ತಮ್ಮ ಜನ-ಕೇಂದ್ರಿತ ಸಂಶೋಧನಾ ಯೋಜನೆಗಳ ಮೂಲಕ ವಿಭಾಗದಲ್ಲಿ ಸಂಶೋಧನಾ ಸಂಸ್ಕೃತಿಯನ್ನು ನಿರ್ಮಿಸಿದರು ಮತ್ತು ಸಾಮಾಜಿಕ ಪ್ರಸ್ತುತತೆಯ ವಿಷಯಗಳ ಕುರಿತು ಅಧ್ಯಯನಗಳನ್ನು ಕೈಗೊಳ್ಳಲು ವಿದ್ಯಾರ್ಥಿಗಳಿಗೆ ತರಬೇತಿ ನೀಡಿದರು. ಅರಣ್ಯ ನಿರ್ವಹಣೆ, ಬಾಲಕಿಯರ ಶಿಕ್ಷಣ, ಸ್ಥಳೀಯ ಸ್ವ-ಆಡಳಿತ ಸಂಸ್ಥೆಗಳಲ್ಲಿ ಮಹಿಳೆಯರ ಸಾಮರ್ಥ್ಯಗಳನ್ನು ನಿರ್ಮಿಸುವಲ್ಲಿ ಲಿಂಗ ಸಮಸ್ಯೆಗಳ ಕುರಿತಾದ ಕೆಲಸಗಳಿಗೆ ಅವರು ಹೆಸರುವಾಸಿಯಾಗಿದ್ದಾರೆ. ಇವರು ಪ್ರಮುಖ ಕನ್ನಡ ಪತ್ರಿಕೆಗಳಲ್ಲಿ ಸಾಮಾಜಿಕ ವಿಷಯಗಳ ಕುರಿತು ಬರೆಯುತ್ತಿರುವ ಅಂಕಣಕಾರರಾಗಿದ್ದರು. ಅವರ ಪ್ರಮುಖ ಕೃತಿಗಳು ಥೀಮ್ಸ್ ಇನ್ ಸೋಶಿಯೊಲಾಜಿ ಆಫ್ ಎಜುಕೇಶನ್ (ಭಾರತೀಯ ಸಮಾಜಶಾಸ್ತ್ರದಲ್ಲಿ ಅಧ್ಯಯನಗಳು) ಮತ್ತು ಜೆಂಡರ್ ಆಂಡ್ ಸೊಸೈಟಿ ಇನ್ ಇಂಡಿಯ (ಎರಡು ಸಂಪುಟಗಳು). ಹಾಗೂ ಸ್ತ್ರೀವಾದ, ಮಹಿಳೆಯರು ಮತ್ತು ಸಂಸ್ಕೃತಿ, ಮತ್ತು ಸಂಶೋಧನಾ ವಿಧಾನಗಳು ಮುಂತಾದ ವಿಷಯಗಳ ಕುರಿತು ಅನೇಕ ಕನ್ನಡ ಪುಸ್ತಕಗಳನ್ನು ಬರೆದಿದ್ದಾರೆ. 

 ಬೋಧನೆ ಮತ್ತು ಸಂಶೋಧನೆಗಳು 
ಇಂದಿರಾ ಅವರು ಅಯೋವಾ ವಿಶ್ವವಿದ್ಯಾನಿಲಯದಲ್ಲಿ ಗೌರವ ಸಹಾಯಕ ಪ್ರಾಧ್ಯಾಪಕರಾಗಿದ್ದಾರೆ. ಅವರು ಆ ವಿಶ್ವವಿದ್ಯಾನಿಲಯದಲ್ಲಿ ಫುಲ್‌ಬ್ರೈಟ್ ಸಂದರ್ಶಕ ಉಪನ್ಯಾಸಕರಾಗಿ ಒಂದು ಸೆಮಿಸ್ಟರ್ ಅನ್ನು ಸಹ ಕಲಿಸಿದರು. ಈ ಹಿಂದೆ ಅವರು ಇಂಡಿಯಾನಾದ ವೆಸ್ಟ್ ಲಫಯೆಟ್ಟೆಯ ಪರ್ಡ್ಯೂ ವಿಶ್ವವಿದ್ಯಾಲಯದಲ್ಲಿ ಫುಲ್‌ಬ್ರೈಟ್ ಪೋಸ್ಟ್-ಡಾಕ್ಟರಲ್ ಫೆಲೋಶಿಪ್‌ನಲ್ಲಿ ಅಮೇರಿಕನ್ ಮಹಿಳೆಯರು ಮತ್ತು ತಾಂತ್ರಿಕ ಶಿಕ್ಷಣದಲ್ಲಿ ಕೆಲಸ ಮಾಡಿದ್ದರು. ಅವರು ಐಸಿಎಸ್ಎಸ್ಆರ್‌ನ ಹಿರಿಯ ಸಂಶೋಧನಾ ಸದಸ್ಯರಾಗಿದ್ದರು ಮತ್ತು ಶಾಸ್ತ್ರಿ ಇಂಡೋ ಕೆನಡಿಯನ್ ಇನ್‌ಸ್ಟಿಟ್ಯೂಟ್‌ನಿಂದ ನಾಲ್ಕು ಫೆಲೋಶಿಪ್‌ಗಳನ್ನು ಪಡೆದರು ಮತ್ತು ಪಶ್ಚಿಮ ಘಟ್ಟಗಳಲ್ಲಿನ ಅರಣ್ಯ ಸಮುದಾಯಗಳಲ್ಲಿ ವ್ಯಾಪಕವಾದ ಕೆಲಸವನ್ನು ನಿರ್ವಹಿಸಿದ್ದಾರೆ. ಇಂದಿರಾ ಅವರು ಪುಗೆಟ್ ಸೌಂಡ್, ಅಯೋವಾ, ಡೆಲವೇರ್, ಪ್ರಿನ್ಸ್‌ಟನ್, ಮಿಚಿಗನ್ ಮತ್ತು ಯುನೈಟೆಡ್ ಸ್ಟೇಟ್ಸ್‌ನ ಫ್ಲೋರಿಡಾ ಇಂಟರ್‌ನ್ಯಾಶನಲ್ ವಿಶ್ವವಿದ್ಯಾಲಯ, ಮೌಂಟ್ ಅಲಿಸನ್, ಕೆನಡಾದ  ಗ್ವೆಲ್ಫ್ ಮತ್ತು ಕಾನ್ಕಾರ್ಡಿಯಾ ವಿಶ್ವವಿದ್ಯಾಲಯಗಳ ಸ್ಟಡಿ ಇಂಡಿಯಾ ಕಾರ್ಯಕ್ರಮಗಳಲ್ಲಿ ಸಂದರ್ಶಕ ಅಧ್ಯಾಪಕರಾಗಿದ್ದಾರೆ. ದೆಹಲಿ ವಿಶ್ವವಿದ್ಯಾನಿಲಯ, ತಿರುಪತಿಯ ಶ್ರೀ ವೆಂಕಟೇಶ್ವರ ವಿಶ್ವವಿದ್ಯಾಲಯ ಮತ್ತು ಶಿವಮೊಗ್ಗದ ಕುವೆಂಪು ವಿಶ್ವವಿದ್ಯಾನಿಲಯದಲ್ಲಿ ಸ್ಕಾಲರ್ ಇನ್ ರೆಸಿಡೆನ್ಸ್‌ಗೆ ಭೇಟಿ ನೀಡುತ್ತಿದ್ದಾರೆ.

 ಪ್ರಸ್ತುತ ಜವಾಬ್ದಾರಿಗಳು 
ಅವರು ಸಮೃದ್ಧಿ ಫೌಂಡೇಶನ್‌ನ ಅಧ್ಯಕ್ಷರಾಗಿದ್ದಾರೆ. ಇದು ಅವರು ತಮ್ಮ ಕುಟುಂಬ ಮತ್ತು ಸ್ನೇಹಿತರೊಂದಿಗೆ ಮಹಿಳೆಯರು, ಸಂಶೋಧನಾ ವಿದ್ಯಾರ್ಥಿಗಳು ಮತ್ತು ಸಮಾಜದ ಸದಸ್ಯರ ಸಾಮರ್ಥ್ಯವನ್ನು ನಿರ್ಮಿಸಲು ಪ್ರಾರಂಭಿಸಿದ ನಾಗರಿಕ ಸಮಾಜದ ಸಂಸ್ಥೆಯಾಗಿದೆ. ಅವರು ಎನ್ಸೈಕ್ಲೋಪೀಡಿಯಾಗಳು, ನಿಘಂಟುಗಳು, ನಿಯತಕಾಲಿಕಗಳು, ವಿಷಯಾಧಾರಿತ ಪುಸ್ತಕಗಳು ಮತ್ತು ಅನುವಾದ ಯೋಜನೆಗಳಿಗೆ ಕೊಡುಗೆ ಮತ್ತು ಸಂಪಾದಕರಾಗಿದ್ದಾರೆ.

ಇಂದಿರಾ ಅವರು ಪ್ರಸ್ತುತ ಆಂಥೋನಿ ಗಿಡ್ಡೆನ್ಸ್ ಅವರ ಸಮಾಜಶಾಸ್ತ್ರವನ್ನು ಕನ್ನಡಕ್ಕೆ ಭಾಷಾಂತರಿಸುವ ತಂಡದ ಮುಖ್ಯಸ್ಥರಾಗಿದ್ದಾರೆ, ಜೊತೆಗೆ ಅನುವಾದ ಯೋಜನೆಗಳು ಮತ್ತು ಕರ್ನಾಟಕದಲ್ಲಿ ಅರಣ್ಯ ಕಾರ್ಯಕ್ರಮಗಳ ಮೌಲ್ಯಮಾಪನದಲ್ಲಿ ತೊಡಗಿಸಿಕೊಂಡಿದ್ದಾರೆ. ಅವರು ೨೦೧೪ ಮತ್ತು ೨೦೧೫ ರ ನಡುವೆ ಭಾರತೀಯ ಸಮಾಜಶಾಸ್ತ್ರೀಯ ಸೊಸೈಟಿಯ ಕಾರ್ಯದರ್ಶಿಯಾಗಿದ್ದರು. ಮತ್ತು ಪ್ರಸ್ತುತ ಮೈಸೂರು ವಿಶ್ವವಿದ್ಯಾನಿಲಯದ ಸಮಾಜಶಾಸ್ತ್ರ ವಿಭಾಗದ ಹಳೆಯ ವಿದ್ಯಾರ್ಥಿಗಳ ಸಂಘದ ಗೌರವಾಧ್ಯಕ್ಷರು.

 ಸಹ ನೋಡಿ 
 ಅರವಿಂದ ಮಾಲಗತ್ತಿ

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 


 ಮೈಸೂರು ವಿಶ್ವವಿದ್ಯಾಲಯ ಪುಟ

ವರ್ಗ:ಸಮಾಜಶಾಸ್ತ್ರ
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ